OpenLLM-France/wikimedia huggingface dataset:
# PMK

PMK té els següents significats:
* Pattali Makkal Katchi, partit polític de Tamil Nadu, a l'Índia
* Plattform Mobile Kulturinitiativen, sala de concerts d'Innsbruck, a Àustria
* Careta antigàs PMK (de l'acrònim en rus Противогаз Mалогабаритный Kомбинированный, transliterat Protivogaz Malogabaritnii Kombinirovannii), careta antigàs fabricada a la Unió Soviètica
* Fusell PMK (de l'acrònim en polonès Pistolet Maszynowy Kałasznikowa), variant del fusell d'assalt Kalàixnikov fabricada a Polònia
* Munició PMK (de l'acrònim en alemany Phosphor Mit Kern), tipus de munició del cartutx 7,92 × 57 mm
* Pairwise Master Key, contrasenya per a WLAN establerta per la norma IEEE 802.11r
* Producte marginal del capital, producte marginal obtingut per variació del capital, en economia
* Piperonilmetilcetona (del seu nom en anglès Piperonyl Methyl Ketone), compost químic precursor de l'MDMA
* Pmk també és l'abreviatura de la pseudomarkeyita, mineral de la classe dels carbonats
# Prometeu

«Prometeu» té aquests significats:
* Astronomia: Prometeu (satèl·lit) és un dels satèl·lits de Saturn.
* Mitologia: Prometeu (mitologia) era un dels Titans de la mitologia grega, va robar el foc als déus per donar-lo als mortals.
* Música: Les criatures de Prometeu és un ballet de Beethoven.
Viccionari
# Castell de Biure d'Empordà

Castell de Biure és un castell del municipi de Biure (Alt Empordà) declarat bé cultural d'interès nacional.

## Descripció

Situat al nord-oest del nucli urbà de la població de Biure, a uns tres-cents metres de distància del terme, dalt d'un turó de vessants força pronunciats.
Es tracta de les restes conservades del castell de Biure, del que en queden pocs vestigis. En concret són dos trams de mur disposats formant un angle recte. El mur de migdia presenta uns cinc metres de llargada per tres d'alçada aproximadament, mentre que el de llevant és força més curt, però pràcticament amb la mateixa alçada. Ambdues estructures presenten un gruix aproximat d'un metre i estan atalussats. L'aparell és de pedres calcàries sense desbastar, disposades irregularment i lligades amb morter de calç.
S'observen altres restes d'estructures a la banda de ponent del recinte inicial, tot i que força degradades. A la part central del turó, on aflora la roca natural de la zona, hi ha les restes d'un escala tallada a la roca, que comunicava el nivell inferior del castell (on es documenten les restes actuals) amb la part noble del punt més elevat del recinte.

## Història

L'any 1375 Guillem d'Avinyó, descendent de la família de Molins, tenia en feu el castell de Biure en nom del rei.
En un document de la col·lecció de la Mitra del juny del 1450 es menciona explícitament Guillem d'Avinyó com a senyor del castell de Biure. L'any 1463, el senyor del castell de Biure era Bernat d'Avinyó.
Més endavant, al segle xviii, sabem que els drets sobre el castell eren del comte de Torralba.
Durant les excavacions dutes a terme l'any 2001 es documentà l'escala que comunicava els dos recintes, d'uns tres metres d'amplada i cinc graons. També es va descobrir una canalització excavada a la roca, d'uns vint centímetres d'amplada, que recollia les aigües pluvials.

## Referències

* 1 2 3 4 5 6 7 «Castell de Biure». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].

## Enllaços externs

* «Castell de Biure». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Rosemount (Minnesota)

Rosemount és una població dels Estats Units a l'estat de Minnesota. Segons el cens del 2000 tenia 14.619 habitants.

## Demografia

Segons el cens del 2000, Rosemount tenia 14.619 habitants, 4.742 habitatges, i 3.931 famílies. La densitat de població era de 167,6 habitants per km².
Dels 4.742 habitatges en un 52,4% hi vivien nens de menys de 18 anys, en un 70,1% hi vivien parelles casades, en un 9,1% dones solteres, i en un 17,1% no eren unitats familiars. En el 13% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,38.
Per edats la població es repartia de la següent manera: un 35,1% tenia menys de 18 anys, un 6,3% entre 18 i 24, un 36,5% entre 25 i 44, un 16,8% de 45 a 60 i un 5,4% 65 anys o més.
L'edat mediana era de 31 anys. Per cada 100 dones de 18 o més anys hi havia 96,6 homes.
La renda mediana per habitatge era de 65.916 $ i la renda mediana per família de 68.929 $. Els homes tenien una renda mediana de 45.567 $ mentre que les dones 33.247 $. La renda per capita de la població era de 23.116 $. Entorn del 2,2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosemount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Rosemount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Gruffydd

Gruffydd és el nom dels següents personatges:
* Reis gal·lesos
** Gruffydd Fychan I (segle XIII – 1289), Senyor de Dinas Bran i príncep de Powys Fadog 1277 - 1284
** Gruffydd Fychan II, Senyor de Glyndyfrdwy, Senyor de Cynllaith Owain, príncep de Powys Fadog c. 1325 - 1369
** Gruffydd II ap Madog, Senyor de Dinas Bran, príncep de Powys Fadog 1236 - 1269
** Gruffydd Maelor (segle XII – 1191), príncep de Powys Fadog 1160 - 1191
** Gruffydd ap Cynan (c. 1055 – 1137), rei de Gwynedd 1081 - 1137
** Gruffydd ap Gwenwynwyn (segle XII – c. 1286), príncep de Powys Wenwynwyn 1241 - 1287
** Gruffydd ap Llywelyn (c. 1007 – 5 d'agost del 1063), rei de Gal·les 1055 - 1063
** Gruffydd ap Llywelyn Fawr (c. 1200 – 1 de març del 1244), fill il·legítim del príncep de Gwynedd Llywelyn Fawr
** Gruffydd ap Madog Fychan, fill del príncep de Powys Fadog Madog Fychan
** Gruffydd ap Rhydderch (? – 1055), rei de Deheubarth 1045 - 1055
** Gruffydd ap Rhys (segle XI – 1137), príncep de Deheubarth 1116 - 1137
** Gruffydd ap Rhys II (segle XII – 1201), príncep de Deheubarth 1197 - 1201
* Altres
** William John Gruffydd (1881 – 1954), estudiós, escriptor, poeta i músic gal·lès
** William John Gruffydd (Elerydd) (1916), poeta gal·lès
Gruffydd és una antiga forma del modern nom gal·lès Gruffudd (encara utilitzat com a nom de fonts)
# Chailicyon crassidens

Chailicyon crassidens és una espècie de mamífer carnívor extint de la família dels cànids que visqué durant l'Eocè en allò que avui en dia és la Xina. Se n'han trobat restes fòssils a Àsia.

## Referències

* ↑ Stevens, M.S.; Stevens, J.B.. Prothero, D. R.; Emry, R. J. (editors). The terrestrial Eocene-Oligocene transition in North America (en anglès). Cambridge: Cambridge University Press, 1996, p. 469. ISBN 0521433878.
# Pacul·la Annia

Pacul·la Annia (en llatí Paculla Annia) va ser una sacerdotessa del déu Bacus nascuda a la Campània i ciutadana romana, segons diu Titus Livi. Formava part de la gens Ànnia, una família plebea de considerable antiguitat.
Va introduir en el culte de Bacus canvis radicals, sempre "sota la inspiració dels déus". Pacul·la, qualificada de vident, va ser la que va començar a iniciar els homes en els ritus bàquics, i dos fills seus, Herenni Cerrí i Mini Cerrí, van ser iniciats com a hierofantes. Fins a aquells moments, les Bacanàlia eren celebrades a Roma només per dones. La seva participació estava motivada, no tant per l'exotisme del culte, com pels valors que el culte a Bacus comportava. A més, les dones estaven excloses de la participació en els ritus de la religió oficial.
Pacul·la Annia representa també un dels aspectes principals dels rituals dionisíacs. l'èxtasi profètic. Durant les Bacanàlies es dansava amb ritmes corporals bruscos, i hi havia una música sincopada. Les participants portaven vestits de pells, i es produïen vaticinationes (vaticinis). Però a conseqüència dels canvis introduïts per Pacul·la, diu Titus Livi, els homes, com si estiguessin posseïts, feien vaticinis entre contorsions frenètiques amb el cos. Aquesta va ser una de les raons per les quals el cònsol Espuri Postumi Albí, seguint instruccions del senat, portés a terme l'any 186 aC la famosa repressió de les Bacanals que d'allà en endavant van ser prohibides a Roma.
Pàcula Annia podria haver estat membre de la gens Ànnia.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 233. ISBN 8481641618.
# Prometeominis

Els prometeominis (Prometheomyini) són una tribu de rosegadors de la família dels cricètids. L'únic representant vivent d'aquest grup és Prometheomys schaposchnikowi, oriünd del Caucas i algunes serralades properes. El gènere extint Stachomys, en canvi, tenia un àmbit de distribució que s'estenia des de Polònia a l'oest fins als Urals a l'est. Es tracta d'arvicolins de mida mitjana i una fesomia similar a la dels ondatrinis.

## Referències

* ↑ Grómov, Í; Poliakov, I. Voles (Microtinae) (en anglès). BRILL, 1992, p. 163. ISBN 9789004092556.
# Publique Sportive Mouara

El Publique Sportive Mouara és un club de futbol de la ciutat de Bangui, República Centreafricana.

## Palmarès

* Lliga centreafricana de futbol:
** 1981, 1986

## Referències

* ↑ Perfil del club
* ↑ «Central African Republic – List of Champions». RSSSF.
# Web skimming

Web skimming és una forma de frau a Internet o per enganyar pel qual una pàgina de pagament en un lloc web es veu compromesa quan s'injecta programari maliciós a la pàgina mitjançant el compromís d'un servei de script de tercers per robar informació de pagament.
Un informe del 2016 va suggerir que fins a 6.000 llocs de comerç electrònic podrien haver estat compromesos a través d'aquesta classe d'atacs. El 2018, a British Airways li robaren 380.000 dades de la targeta a través d'aquesta classe d'atacs. Un atac similar va afectar Ticketmaster el mateix any amb 40.000 clients afectats per codi injectat maliciosos a les pàgines de pagament.

## Magecart

Magecart és un programari utilitzat per una àmplia gamma de grups de pirateria per injectar codi maliciós en llocs de comerç electrònic per a robar les dades de pagament. A més dels atacs dirigits com a Newegg, s'ha utilitzat en combinació amb atacs d'extensió de magento de productes bàsics. El conjunt d'eines de comerç electrònic aprovat per compradors utilitzat en centenars de llocs de comerç electrònic també va ser compromès per Magecart com també va ser el lloc web de conspiracions InfoWars.

## Defensa

Es recomanen pràctiques de seguretat normals com ara l'avaluació del venedor, les actualitzacions del servidor, el control d'accés i les proves de penetració externes. A més, l'ús de la política de seguretat de contingut i les configuracions d'integritat de subrevés pot evitar modificacions de guió malicioses. A més de les bones pràctiques destacades anteriorment, també hi ha venedors que atenuen la mitigació contra els atacs de Magecart i de skimming web.

## Referències

* ↑ «Stowaways: malicious skimming code hiding in almost 6,000 online shops». , 13-10-2016 [Consulta: 9 desembre 2018].
* ↑ «British Airways breach caused by credit card skimming malware, researchers say». , 11-09-2018 [Consulta: 9 desembre 2018].
* ↑ «The Ticketmaster hack is a perfect storm of bad IT and bad comms». , 28-06-2018 [Consulta: 9 desembre 2018].
* ↑ «Meet the Magecart hackers, a persistent credit card skimmer group of groups you’ve never heard of». , 13-11-2018 [Consulta: 9 desembre 2018].
* 1 2 «Magecart: Time to Focus on Web Security to Mitigate Digital Skimming Risk». , 01-10-2018 [Consulta: 9 desembre 2018]. Arxivat 10 de desembre 2018 a Wayback Machine. «Còpia arxivada». Arxivat de l'original el 2018-12-10. [Consulta: 19 agost 2020].
* ↑ «Magecart claims another victim in Newegg merchant data theft». , 19-09-2018 [Consulta: 9 desembre 2018].
* ↑ «Magecart group leverages zero-days in 20 Magento extensions». , 23-10-2018 [Consulta: 9 desembre 2018].
* ↑ «Payment-card-skimming Magecart strikes again: Zero out of five for infecting e-retail sites». , 09-10-2018 [Consulta: 9 desembre 2018].
* ↑ «Alex Jones' Infowars store infected with malware capable of skimming payment data». , 14-11-2018 [Consulta: 9 desembre 2018].
# Cirrhilabrus jordani

Cirrhilabrus jordani és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ysleta del Sur

El pueblo Ysleta del Sur (també Pueblo Tigua) és una entitat tribal ameríndia de cultura Pueblo a la secció Ysleta d'El Paso (Texas), que compren antics parlants de tiwa meridional que foren desplaçats de Nou Mèxic en 1680 i 1681 durant la revolta pueblo contra els espanyols.

## Tigua

En espanyol el poble i la llengua es diuen Tigua (Tiwa). Han mantingut la identitat tribal i les terres a Texas. L'espanyol ha substituït la llengua indígena des de voltants dels anys 1900.
Durant gairebé 40 anys, el Pueblo ha estat gestionat per empreses tribals que proporcionen ocupació als seus membres i a la comunitat d'El Paso. Aquestes empreses inclouen el Speaking Rock Entertainment Center, Big Bear Oil Co. Inc, i el Centre Cultural Indi Tigua. La tribu dona feina a gairebé 400 persones.
En 1968 el Congrés dels Estats Units aprovà el P.L. 100-89, que restaurava el reconeixement federal d'aquest grup, la tribu més meridional dels pobles Pueblo. Addicionalment, l'estat de Texas va reconèixer la tribu. Dues tribus més de Texas gaudeixen alhora de reconeixement estatal i federal. L'abril de 2008 el Departament de Cens Tribal informà de 1.615 membres registrats.
Frank Paiz és l'actual Governador del Pueblo Ysleta del Sur.

## Vegeu també

* Awelo
* Pueblo Piro

## Notes

* 1 2 Ysleta del Sur Pueblo Official Site
* 1 2 "Indian Entities Recognized and Eligible To Receive Services From the United States Bureau of Indian Affairs; Notice" Federal Register 12 July 2002, Part IV, Department of Interior, Bureau of Indian Affairs
* ↑ "About Us", Ysleta del Sur Pueblo Official Site

## Bibliografia

* Bartlett, John R. (1909). The language of the Piro. American Anthropologist, 11 (3), 426–433.
* Diamond, Tom. (1966). The Tigua Indians of El Paso. Denver: National Congress of American Indian Funds.
* Fewkes, J. Walter. (1902). The Pueblo settlements near El Paso, Texas. American Anthropologist, 4 (1), 57–75.
* Harrington, John P. (1909). Notes on the Piro language. American Anthropologist, 11 (4), 563–594.
* Houser, Nicholas P. (1970). The Tigua settlement of Ysleta del Sur. The Kiva, 36 (2), 23–39.
* Houser, Nicholas P. (1979). Tigua Pueblo. In A. Ortiz (Ed.), Handbook of North American Indians: Southwest (Vol. 9, pp. 336–342). Washington, D.C.: Smithsonian Institution.
* S.K. Adam, Extinction or survival? : the remarkable story of the Tigua, an urban American Indian tribe (Boulder : Paradigm Publishers, c2009).

## Enllaços externs

* Ysleta del Sur Pueblo
# Província d'Herat

La província d'Herat (farsi هرات) és una divisió administrativa de l'Afganistan al nord-oest del país. La capital és Herat. Té una superfície de 54.778 km² i una població (2002) d'1.182.000 habitants.

## Història

Vegeu: Herat
La província d'Herat a la meitat del segle xix incloïa el districte de Farah (entre Herat i Kandahar), que després en fou separat. El 1881 la formaven sis districtes: Ghorian, Sabzawar, Tarah, Bakwa, Kurak i Obeh. El 1901 la població s'estimava en mig milió de persones i estava dividida en nou districtes:
* Herat (ciutat) amb Nan Bulak
* Ghorian
* Sabzawar
* Karrukh
* Obeh
* Subah-i-Sarhaddi (incloent les comarques menors al nord del Koh Siah
* Chakcharan
* Shaharak
* Ghorat.

## Galeria

* Ciutat
* Granges
* Mesquita

## Districtes

Districtes de la província d'Herat :
* Districte
* Adraskan
* Chishti Sharif
* Farsi
* Ghoryan
* Gulran
* Guzara
* Hirat
* Injil
* Karukh
* Kohsan
* Kushk
* Kushki Kuhna
* Obe
* Pashtun Zarghun (abans Foshanj)
* Shindand (abans Sabzwar)
* Zinda Jan

## Enllaços externs

* Radio Free Afghanistan (Azadi Radio) reportatge sobre incidents Arxivat 2007-09-27 a Wayback Machine.
* HeratNet Notícies d'Herat Arxivat 2012-03-06 a Wayback Machine.

## Referències

* ↑ Afghanistan Geographic & Thematic Layers
# Mindaugas

Mindaugas, aprox. 1200 - tardor de 1263), governant de Lituània, considerat el fundador de l'estat lituà. També va ser el primer governant de Lituània a convertir-se al cristianisme.
Mindaugas amb èxit es va imposar sobre altres importants nobles lituans i caps tribals incloent el seu germà i els seus nebots, el 1236. L'estat format sota la seva direcció, incloïa la Lituània pròpia, Samogitia, i gran part de Belarús. El 1250 o 1251 Mindaugas va acceptar el baptisme dels Cavallers livonians, disminuint la pressió occidental del seu estat contra l'Orde teutònic, Livònia i de Daniel de Galítzia. El 1253 va rebre una corona reial del papa Innocenci IV.
Amb l'oest per un temps estabilitzat, Mindaugas va continuar la seva expansió a l'est de les terres russes, que havia començat a la dècada de 1230. Els seus esforços van conduir a la incorporació de més territoris russos a Lituània a compte dels dominadors mongols de Rússia. De fet, les campanyes de Mindaugas a l'est van aturar una unitat mongola cap al Bàltic.
Mindaugas va dirigir la seva atenció novament cap a l'oest a la fi de la dècada de 1250, quan els Cavallers livonians van envair Samogítia, provocant una revolta local. Mindaugas va donar suport clandestinament els samogitians i va tornar al paganisme. El 1263, ell i dos dels seus fills van ser assassinats per un grup de rivals samogitians.

## Referències

* ↑ O'Connor, Kevin. The History of the Baltic States (en anglès). Greenwood Publishing, 2003, p. 15. ISBN 0-313-32355-0.
* ↑ Dubonis, Artūras. «Belated Praise for King Mindaugas of Lithuania». A: Mindaugo knyga: istorijos šaltiniai apie Lietuvos karalių (en anglès). Lithuanian Institute of History, 2005, p. 17–22. ISBN 9986-780-68-3.
* ↑ Kajackas, Algimintas «The History and Recent Archeological Investigations of the Vilnius Cathedral» (en anglès). Lituanus, 1, 36, 1990. Arxivat de l'original el 2021-03-18. ISSN: 0024-5089 [Consulta: 10 juny 2013].
# Chicoloapan

Chicoloapan és un municipi de l'estat de Mèxic. San Vicente Chicoloapan és el cap de municipi i principal centre de població d'aquesta municipalitat. Aquest municipi és a la part oriental de l'estat de Mèxic. Limita al nord amb el municipi de Texcoco, al sud amb La Paz, a l'oest amb Chiconcuac i a l'est amb Texcoco.

## Vegeu també

* Municipis de l'estat de Mèxic

## Referències

* ↑ Monografia municipal de Chicoloapan Arxivat 2017-04-30 a Wayback Machine. (castellà)

## Enllaços externs

* Portal de l'estat de Mèxic (castellà)
# Gran Tuc de Colomèrs

El Gran Tuc de Colomèrs és una muntanya que es troba en límit dels termes municipals de la Vall de Boí (Alta Ribagorça), Espot (Pallars Sobirà) i Naut Aran (Vall d'Aran), dins del Parc Nacional d'Aigüestortes i Estany de Sant Maurici.
El pic, de 2.933,4 metres, s'alça en el punt d'intersecció de les carenes que delimiten la Vall de Contraix (SO), Colomers d'Espot (SE) i el Circ de Colomèrs (N); amb l'Agulha deth Gran Tuc al nord-oest, el Cap de la Pala Alta d'Estany Llong al sud i el Portau de Colomèrs a l'est-nord-est.
Hi ha situat el vèrtex geodèsic 260068006 de l'Institut Cartogràfic de Catalunya.
Aquest cim està inclòs al llistat dels 100 cims de la FEEC.

## Rutes

Diverses són les alternatives utilitzades per assolir aquest pic.
* Per la Vall de Aiguamog:
** Agafant la ruta de l'Agulha deth Gran Tuc.
** Seguint el camí del Portau de Colomèrs i continuant pel vessant de Colomers d'Espot fins al coll al sud de pic.
* Per la Vall de Contraix, ascendint pel camí que travessa la vall; i abandonant-lo abans d'arribar a l'Estany de Contraix, per anar a buscar els Estanys Gelats i la collada al sud del pic.
* Per Colomers d'Espot, agafant la ruta de l'Estany del Bergús i continuat cap a ponent fins al coll al sud de pic.

## Referències

* ↑ ICC - Institut Cartogràfic de Catalunya. Gran Tuc de Colomèrs. [Consulta: 12/10/2013]
* ↑ ICC - Institut Cartogràfic de Catalunya. Cims emblemàtics de Catalunya: Gran Tuc de Colomèrs. [Consulta: 13/10/2013]
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Carrollton (Ohio)

Carrollton és una població dels Estats Units a l'estat d'Ohio. Segons el cens del 2000 tenia 3.190 habitants.

## Demografia

Segons el cens del 2000, Carrollton tenia 3.190 habitants, 1.428 habitatges, i 846 famílies. La densitat de població era de 517,5 habitants/km².
Dels 1.428 habitatges en un 25,4% hi vivien nens de menys de 18 anys, en un 46% hi vivien parelles casades, en un 10,7% dones solteres, i en un 40,7% no eren unitats familiars. En el 36,4% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,4% tenia menys de 18 anys, un 8,1% entre 18 i 24, un 24% entre 25 i 44, un 23,4% de 45 a 60 i un 23% 65 anys o més.
L'edat mediana era de 42 anys. Per cada 100 dones de 18 o més anys hi havia 75,1 homes.
La renda mediana per habitatge era de 25.694 $ i la renda mediana per família de 38.528 $. Els homes tenien una renda mediana de 31.885 $ mentre que les dones 16.441 $. La renda per capita de la població era de 14.866 $. Aproximadament l'11,3% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carrollton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Carrollton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zaprúdie

Zaprúdie (en rus: Запрудье) és un poble de l'óblast de Vladímir, a Rússia, segons el cens del 2010 tenia 4 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.